Document ID: /roh_data/filtered/swiss_laws_in_ROHinterleaved.jsonl.gz/4902

This text was translated from DE into Rumantsch Grischun.

Die Ratspräsidien entscheiden in gemeinsamer und geheimer Beratung. Die Erteilung der Ermächtigung nach Artikel 18 bedarf der Zustimmung von mindestens fünf Mitgliedern. Die Ermächtigung zur Aufhebung des Post- und Fernmeldegeheimnisses kann erst erteilt werden, wenn die zuständige Behörde die Anordnung zur Überwachung genehmigt. Fassung gemäss Anhang 1 Ziff. 1 des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697).

Ils presidis da las chombras decidan en ina tractativa cuminaivla e secreta. Per conceder l’autorisaziun tenor l’artitgel 18 dovri il consentiment d’almain tschintg commembers. L’autorisaziun per abolir il secret da posta e da telecommunicaziun po vegnir concedida pir, cura che l’autoritad cumpetenta ha approvà l’ordinaziun da la surveglianza. Versiun tenor la cifra 1 da l’agiunta 1 da la LF dals 17 da zer. 2022, en vigur dapi il 1. da schan. 2024 (AS 2023 468, BBl 2019 6697).